AAV ร่วง 4.44% หลังโบรกฯนอกลดน้ำหนักลงทุน สวนทางโบรกฯไทย
AAV ร่วง 4.44% หลังโบรกฯนอกลดน้ำหนักลงทุน สวนทางโบรกฯไทยยังเชียร์ "ซื้อ" โดย ณ เวลา 11.15 น. ราคาอยู่ที่ 6.45 บาท ลบ 0.30 บาท หรือ 4.44% มูลค่าซื้อขาย 367.63 ล้านบาท ด้านบล.บัวหลวง แนะนำ"ซื้อ" ราคาเป้าหมาย 8.40 บาท
23 พ.ย. 2559

ผู้สื่อข่าวรายงานว่า ราคาหุ้นบริษัท เอเชีย เอวิเอชั่น จำกัด (มหาชน) หรือ AAV ราคาไหลลง 4.44%โดย ณ เวลา 11.15 น. ราคาอยู่ที่ 6.45 บาท ลบ 0.30 บาท หรือ 4.44% มูลค่าซื้อขาย 367.63 ล้านบาท  เมื่อเวลา 10.59 น. โดยเปิดตลาดที่ 6.75 บาท ราคาปรับตัวขึ้นสูงสุดที่ 6.75 บาท และราคาปรับตัวลงต่ำสุดที่ 6.40 บาท

โดยนายวิกิจ ถิรวรรณรัตน์ ผู้อำนวยการสายงานวิจัยลูกค้าบุคคล บล.บัวหลวง (BLS) กล่าวว่า “มอร์แกน สแตนลีย์” ออกบทวิเคราะห์ฯแนะนำให้ปรับลดน้ำหนักการลงทุนหุ้น บมจ.เอเชีย เอวิเอชั่น (AAV) ซึ่งก็สวนทางกับฝ่ายวิจัยของ BLS ที่ในเชิงพื้นฐานแนะนำ”ซื้อ”หุ้น AAV ด้วยราคาเป้าหมาย 8.40 บาท/หุ้น โดยมองว่ากำไรของ AAV งวดไตรมาส 3/59 ออกมาก็ดีขึ้น และเชื่อว่าผลการดำเนินงานจะค่อย ๆ ดีขึ้นอย่างต่อเนื่อง
นอกจากนี้ ราคาหุ้น AAV ก็ยังถูกอยู่ โดยเทรด P/E ที่ยังไม่แพง ขณะที่ AAV ยังมีศักยภาพในการเติบโตของกำไรที่ดี ซึ่งก็ไม่ทราบเหตุผลที่มอร์แกนฯ ปรับลดน้ำหนักการลงทุน AAV
                